ది 100

ది 100 2025లో విడుదలైన క్రైమ్‌ థ్రిల్లర్‌ సినిమా. కెఆర్ఐఏ ఫిల్మ్ కార్ప్, ధమ్మ ప్రొడక్షన్స్ బ్యానర్‌లపై రమేష్ కరుటూరి, వెంకి పుషడపు నిర్మించిన ఈ సినిమాకు రాఘవ్ ఓంకార్ శశిధర్ దర్శకత్వం వహించాడు. ఆర్‌.కె. సాగర్, ధన్య బాలకృష్ణ, మిషా నారంగ్ ప్రధాన పాత్రల్లో నటించిన ఈ సినిమా ట్రైలర్‌ను జూన్ 5న నటుడు, ఆంధ్రప్రదేశ్ ఉప ముఖ్యమంత్రి పవన్ కళ్యాణ్ విడుదల చేయగా, సినిమాను జూలై 11న విడుదల చేశారు. 

ది 100 సినిమా 2025 ఆగష్టు 29 నుండి అమెజాన్ ప్రైమ్ వీడియో, ల‌య‌న్స్ గేట్ ప్లే ఓటీటీలలో తెలుగుతో పాటు ఇత‌ర భాష‌ల్లోనూస్ట్రీమింగ్ ప్రారంభమైంది. 

ఈ సినిమా విడుదలకు ముందే దాదా సాహెబ్‌ ఫాల్కే ఫిల్మ్ అవార్డుల్లో జ్యూరీ అవార్డుతో పాటు ఉత్తమ ఫీచర్ ఫిల్మ్, ఉత్తమ సౌండ్ డిజైన్ విభాగాల్లో పలు అవార్డులను అందుకుంది.
కథ
విక్రాంత్‌ (ఆర్‌.కె. సాగర్)  ఐపీఎస్‌ ట్రైనింగ్‌ పూర్తి చేసుకొని ఏసీపీగా బాధ్యతలు చేపట్టి రాబరీ గ్యాంగ్‌ కేసును దర్యాప్తు చేస్తాడు. ఈ ఇన్వెస్టిగేషన్‌లో ఈ హత్యలు ఒడిశా నుంచి వచ్చిన గ్యాంగ్ చేస్తున్నట్లు తెలుసుకుని, వారిని పట్టుకుని విచారించగా విక్రాంత్ ప్రేమించిన ఆర్తి (మిషా నారంగ్‌) కూడా రాబరీ గ్యాంగ్‌ బాధితురాలని తెలుస్తుంది. ధాంతో విక్రాంత్‌ ఆ కేసును మరింత సీరియస్‌గా తీసుకుంటాడు. అతనికి విచారణలో ఓ సంచలన నిజం తెలుస్తుంది. ఆ నిజం ఏంటి ? ఆ గ్యాంగ్‌ ఆర్తి కుటుంబాన్నే ఎందుకు టార్గెట్‌ చేసింది? సాఫ్ట్‌వేర్‌ ఉద్యోగి మధు (విష్ణు ప్రియ) ఆత్మహత్య వెనుక ఉన్న నిజం ఏంటి ? బిజినెస్‌మ్యాన్‌,  వల్లభ (తారక్‌ పొన్నప్ప), విద్యా(ధన్య బాలకృష్ణ) ఎవరు ? విక్రాంత్‌ ఈ కేసుని ఎలా పరిష్కరించాడనేది మిగతా కథ. 
నటీనటులు
 ఆర్‌.కె. సాగర్
 ధన్య బాలకృష్ణ
 మిషా నారంగ్
 తారక్ పొన్నప్ప
 విష్ణు ప్రియ
 గిరిధర్
 ఆనంద్ 
 లక్ష్మీ గోపాల్ స్వామి
 కళ్యాణి నటరాజన్
 బాలకృష్ణ
 జయంత్

మూలాలు

బయటి లింకులు


వర్గం:2025 తెలుగు సినిమాలు